Diari Oficial de la Generalitat Valenciana


Sumari del DOGV 496, del 30-12-1986 (1986/807865)

ORDRE de 12 de desembre de 1986, de la Conselleria d'Agricultura i Pesca, per la qual son determinats els criteris de prioritat i les limitacions en les ajudes oficials establertes per a la lluita contra la <<Tristesa>> i la reestructuració de les varietats de citrics a la Comunitat Valenciana, per a la campanya 1986-87.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1986/12/12/(1)/dof/vci/html**

### Dades del document

Número de DOGV
:   496

Data del DOGV
:   30-12-1986

Secció del DOGV
:   DISPOSICIONS GENERALS

Número del document
:   1986/807865


Data del document
:   12-12-1986

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Ordre de 12 de desembre de 1986, de la Conselleria d'Agricultura i Pesca, per la qual són determinats els criteris de prioritat i les limitacions en les ajudes oficials establertes per a la lluita contra la "tristesa" i la reestructuració de les varietats de cítrics a la Comunitat Valenciana, per a la campanya 1986-87.  
L'Ordre Ministerial de 23 de maig de 1986 (BOE de 4 de juny) regula les normes de concessió i la quantia de les ajudes que, a l'empara del Decret 2540/68 de 10 d'octubre, s'estableixen per a la protecció dels cultius citrícoles contra la malaltia denominada «Tristesa» i per a la millora de l'estructura de les varietats de les plantacions. En aquesta Ordre és fixat el límit màxim de les ajudes per a les varietats preferents i normals, en els diversos supòsits de reposició de faltes, plantació intercalar o replantació o plantacions noves, s'estableixen criteris de prioritat, i limitacions en funció de la superfície i s?especifica que en cap cas les ajudes que es concedesquen no podran superar els crèdits disponibles amb aquest efecte en cada exercici pressupostari; quant a les varietats normals, l'article 4t d'aquesta Ordre estableix que hauran de ser definides per cada Comunitat Autònoma en l'àmbit del seu territori entre les que figuren a l'Annex III.   
D'altra banda el preàmbul de l'Ordre indica que les ajudes hauran d'orientar-se cap a les transformacions que tinguen per objecte produir determinades espècies i varietats de cítrics la demanda de les quals estiga experimentant un notable increment.   
L?actual estructura de les varietats aconsella dirigir les ajudes, especialment en plantacions noves, a aquelles varietats que han de permetre un major equilibri de l'oferta al llarg de la campanya i evitar una no- volguda saturació en determinades èpoques.   
Per al supòsit que els crèdits disponibles no permeten d'aconseguir el límit màxim de subvenció, cal fixar els criteris acords amb l'esperit de l'Ordre esmentada i les prioritats i limitacions que hi són assenyalades.   
En atenció d'aquests motius, i atés el que disposa l'Ordre Ministerial de 23 de maig de 1986, reguladora de les ajudes per a la present campanya 1986-87, a l'Annex II de la qual figuren les varietats preferents i normals, i per tal d'optimitzar els recursos disponibles,   
ORDENE:   
Article primer  
En el cas de plantacions noves tant de varietats preferents com de la varietat Salustiana entre les normals, la superfície per a la qual són concedides ajudes per a aquesta campanya no podrà ser superior a vuit hectàrees quan es tractarà d'agricultors individuals, o el resultat de multiplicar aquest model pel nombre de membres components, quan es tractarà de Cooperatives, Societats Agràries de Transformació i Agrupacions de Productors Agraris.   
Article segon  
Dins les varietats normals i exclusivament per a la varietat Salustiana, les ajudes seran del 30& dels plantons a emprar, en la reposició de faltes, plantació intercalar (doblat) o replantació, i del 25% en el cas de plantacions noves de la susdita varietat.   
Article tercer  
La resta del crèdit disponible serà aplicada per a les altres varietats normals, en els casos de reposició de faltes, plantació intercalar (doblat) o replantació, fins a una quantia del 25% dels plantons a emprar.   
Article quart  
Per a la present campanya continuen en vigor les ajudes per a plantons derivades de l'aplicació de l'Ordre del Ministeri d'Agricultura, Pesca i Alimentació de 2 de setembre de 1985 i la d'aquesta Conselleria de 10 de setembre de 1985, sobre mesures per pal·liar els danys causats per les gelades.   
DISPOSICIO FINAL  
Aquesta Ordre vigirà l'endemà de la publicació al Diari Oficial de la Generalitat Valenciana.   
València, 12 de desembre de 1986.   
El Conseller d'Agricultura i Pesca,  
LLUIS FONT DE MORA I MONTESINOS


Còpia Permalink ELI